Source: https://www.nemetugyek.de/a-fajdalomdij-nemetorszagban/
Timestamp: 2019-05-23 20:59:36
Document Index: 13492368

Matched Legal Cases: ['§ 823', '§ 651', '§ 97', '§ 15', '§ 21', 'bíróság ', 'bíróság ']

A fájdalomdíj Németországban - Német ügyek
EgészségügyHivatalos ügyek
A fájdalomdíj (Schmerzensgeld) (vagy jogi nevén: a nem vagyoni kártérítés – immaterieller Schadensersatzanspruch) elszenvedett egészségkárosodások kihatásainak kiegyenlítésére ill. kártérítésre szolgál.
A fájdalomdíj kétfajta célt követ: egyrészt a jóvátételt másrészt az elégtételt.
A fájdalomdíjat alapvetően meg lehet követelni pl.:
testi sérülések elszenvedésekor
mindenféle egészségkárosodásnál
a személyes szabadság megsértésénél
a szexuális önrendelkezési jog megsértésénél (§ 823 BGB -polgári törvénykönyv)
nyaralás, utazás nem saját okból eredő olyan akadályoztatásánál, ami annak elmulasztásához vezet (§ 651f BGB)
a szerzői jogok megsértésénél (§ 97 Abs. 2 UrhG)
az egyenlő bánásmódról szóló általános német törvény értelmében érvényes diszkriminációs tilalom elleni vétségnél (§ 15, § 21 AGG).
Milyen feladatokat lát el a fájdalomdíj?
A fájdalomdíjjal az elszenvedett jogsértéssel járó kellemetlenségeket, lelki megterheléseket és hasonló kellemetlen érzéseket kívánja a jog kiegyenlíteni. Harmadik személy is jelenthet be igényt fájdalomdíjakra, pl. közeli hozzátartozó halála miatt elszenvedett sokkos károknál. A személyiségi jogok a médiában előforduló nyilvános megsértésénél, meghurcolásnál, rágalmazásnál, sértegetésnél és hasonlóknál is jár a sértettnek fájdalomdíj a médiajogszabályok szerint.
Mikor követelhető fájdalomdíj?
Fájdalomdíjakat mindenfajta olyan testi sérülések okozásakor követelhetnek, amelyeknél a sérültnek kártérítési igénye áll fenn:
közlekedési baleseteknél
egyéb baleseteknél
állatok okozta támadásoknál (kutyaharapás), lásd itt is: Fontos német biztosítások – kutyatulajdonosok felelősségi biztosítása
munkahelyi pszichoterrornál, más néven mobbingnál, lásd itt is: A munkahelyi mobbing
Milyen kritériumok alapján állapítják meg a fájdalomdíj nagyságát?
a sérülések/károk mértéke és fajtája
a sérülések időbeni kihatásai
az elszenvedett fájdalmak erőssége és időtartama (látható sérülési nyomoknál magasabb fájdalomdíjakat ítélnek meg, mint a nem láthatóknál)
a kárt okozó viselkedése a sérülések okozásakor és azután (bocsánatot kért a károsulttól vagy hanyagolta?)
a sérült életkora
a jövőben várható korlátozások (pl. maradandó hegek)
a sértett neme (nőknek általában magasabb fájdalomdíjakat ítélnek meg mint férfiaknak)
a sértett saját felelőssége (ami az igény csökkentéséhez vagy elutasításához is vezethet)
a kárt okozó vagyoni helyzete ill. biztosítási viszonyai – pl. felelősségbiztosítás megléte?
A fájdalomdíj jogát örökölni lehet
Ha például valaki súlyos közlekedési baleset következtében életét veszti akkor a balesetet okozóval szembeni jogosultságát örökli törvényes örököse is.
Egyvalami közös a fájdalomdíj különböző formáiban: a sértett a jogait általában csak ügyvéd segítségével tudja érvényesíttetni. A jogsértés megítéléséhez, annak pontos és alapos feljegyzéséhez feltétlenül szükség van jogi szakember bevonására. Az ügyvéd költségeit legtöbb esetben a sértőnek /peres félnek (ill. felelősségi biztosításának) kell fizetnie, mint kárt okozónak.
Ugyanez érvényes a médiában is, ahol a sértett a sajtóban megjelent, személyének kárt okozó információk ellen jár el.
Fájdalomdíjak katalógusa
A fájdalomdíjak nagyságának kiszabása mindig az ítélkező bíróság feladata. Létezik viszont a fájdalomdíjakkal kapcsolatos bírói ítéletek gyűjteménye, amelyet bíróságok is gyakran használnak hasonló esetek fájdalomdíjainak kiszabásához. Ilyen, általánosan használt katalógus például a Hacks/Ring/Böhm- Katalog.
De újabban vezetnek ilyen listákat online is, például itt: Schmerzensgeldtabelle
Az ezidáig Németországban kifizetett legmagasabb fájdalomdíjat (700.000 eurót) egy veszélyeztetett terhességből született gyermeknek ítéltek meg, aki a klinika figyelmetlensége következtében 100%-os fogyatékossággal jött világra. A kárt okozóknak ezen kívül fizetniük kellett az ápolás nagymértékű költségeit, a lakóházban és az autóban a rokkantsággal kapcsolatban előállott átépítési költségeket valamint a kiesett becsült keresetek összegét, amit a bíróság az addig elmúlt időszakra a fájdalomdíjon kívüli 525.000 euróban állapított meg. A kárt okozóknak ezen felül a jövőben havi 2.700 euró havi rokkantnyugdíjat is kell fizetniük a károsultnak.
Lásd ehhez kapcsolódó alábbi tájékoztatásunkat is:
A privát felelősségi biztosítások jelentősége Németországban